Austria Superior

Austria Superior est civitas Austriae 11.979,91 km² areae et fere 1 500 000 incolarum, finitima Bavariae, Bohemiae, Austriae Inferiori, Styriae et Salisburgo, cuius caput est Lentia. Nomen deductum est ab Archiducatu Austriae Superioris, qui erat unum e terris hereditariis domus Habsburgensis.

 Divisio administrativa 
Austria Superior pro consuetudine vetere in quattuor partes sive quadrantes (Theodisce: Viertel) dividitur: Mühlviertel (= quadrans fluvii Mühl), Hausruckviertel (= quadrans collium Hausruck), Innviertel (= quadrans Aeni fluvii) et Traunviertel (= quadrans Trunae fluvii). Spatium inter urbes Lentiam, Eferding, Ovilavam, Styram et Anisiam etiam regio media (Theodisce: Zentralraum) appellatur. Meridiana Austriae superioris regio nomine Salzkammergut (= "domanium salis"), quae usque ad saeculum undevicesimum domanium domus Habsburgensis ab officio salis Gemundae ad Traunum sito administrabatur, his diebus pars regionis Traunviertel habetur.

Ante annum 1779, cum Innviertel pars Austriae superioris factus est, alia erat divisio: Mühlviertel, Schwar(t)zviertel sive Machlandviertel, Haus(ruck)viertel, Traunviertel. Innviertel adiuncto Machland- et Mühlviertel uno nomine coniuncti sunt, ut porro quattuor quadrantes essent.

Post circulos administrativos anno 1868 constitutos quadrantes Austriae superiores, qui dicuntur, re politica carentes tamen in sermone cottidiano et ad periegesim fovendam in usu manebant.

Divisio administrativa hodierna civitatem in tria municipia (Lentia, Ovilava, Styra), quindecim circulos (Braunau am Inn, Eferding, Freistadt, Gmunden, Grieskirchen, Kirchdorf ad Chremisam, Linz-Land, Perg, Ried im Innkreis, Rohrbach, Schärding, Steyr-Land, Urfahr-Umgebung, Vöcklabruck, Wels-Land) et 438 communia dividit.

 Oppida 
 Lentia
 Ovilava
 Styra (Austria Superior)
 Anisia
 Kirchdorf ad Cremisam
 Rieda (Austria Superior)

 Communia 
 Cremifanum
 Grünau im Almtal
 Hofkirchen an der Trattnach

 Flumina 
 Anisus
 Cremisa
 Danubius
 Truna

 Lacus 
 Lacus Felix

 Notae 

 Nexus externus 

 Situs interretialis officialis